Številka: 10033-32/2023-1

Datum: 21. 7. 2023

Skladno s 7. odstavkom 57. člena iz razloga pod 3. in 4. točko prvega odstavka 68. člena Zakona o javnih uslužbencih (ZJU; Ur. L. RS, št. [63/07](http://www.uradni-list.si/1/objava.jsp?sop=2007-01-3411) UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) Agencija Republike Slovenije za okolje objavlja prosto strokovno-tehnično delovno mesto

**METEOROLOG III - PRIPRAVNIK (m/ž),** šifra DM 12027, v Oddelku za meteorološke, hidrološke in oceanografske izdelke, Sektorju za izdelke in storitve, Uradu za meteorologijo, hidrologijo in oceanografijo, za določen čas osmih mesecev pripravniške dobe s polnim delovnim časom, za dela na projektu »EUMETSAT LAND – Uporaba satelitskih podatkov EUMETSAT za analizo tal«.

Kandidati, ki se bodo prijavili na prosto delovno mesto, morajo izpolnjevati naslednji pogoj:

* visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja).

Delovne naloge:

* usposabljanje za samostojno obdelavo podatkov in modelskih rezultatov,
* usposabljanje za vpeljavo novih metodologij in orodij v delovne procese,
* usposabljanje za dajanje strokovnih mnenj in izdelovanje strokovnih analiz iz strokovnega področja,
* pomoč pri interpretaciji projektih rezultatov,
* usposabljanje za administrativna in druga dela na projektu.

Zaželeno je, da ima kandidat formalno izobrazbo s področja fizike, matematike ali računalništva ter, da pozna področje vesoljskih tehnologij.

Skladno z določbo Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09; v nadaljevanju: Pravilnik) ter prvim odstavkom 106. člena Zakona o javnih uslužbencev je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi.

Delovno razmerje z izbranim/o kandidatom/ko bo sklenjeno za določen čas in sicer za čas trajanja pripravništva osmih (8) mesecev, s polnim delovnim časom za dela na projektu »EUMETSAT LAND – Uporaba satelitskih podatkov EUMETSAT za analizo tal«. Izbrani/a kandidat/ka bo delo opravljal/a v prostorih Agencije Republike Slovenije za okolje, Vojkova 1b, Ljubljana.

Denarna sredstva za financiranje zaposlitve so zagotovljena na:

PP 231673 Projekt EUMETSAT LAND-21-27-EU

PP 231674 Projekt EUMETSAT LAND-21-27 – slovenska udeležba.

**Kandidat/ka mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence.

Kandidati/ke za razpisano prosto strokovno-tehnično delovno mesto vložijo prijavo na obrazcu **»prijavni obrazec«**, ki je priloga tej javni objavi. Zaželeno je, da je prijavnemu obrazcu priložen tudi kratek življenjepis kjer kandidat/ka poleg formalne izobrazbe navede tudi druga znanja in veščine, ki jih je pridobil/a.

Kandidat/ka vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta meteorolog III – pripravnik (m/ž), šifra DM 12027, na Agenciji Republike Slovenije za okolje, pod zaporedno št. 10033-32/2023« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **petka, 4. 8. 2023**. Za pisno obliko prijave se šteje tudi elektronska oblika, poslana na elektronski naslov: gp.arso@gov.si, pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega/e kandidata/ke.**

Kandidati/ke bodo pisno obveščeni o (ne)izboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 40 30 (Katarina Lipovšek).

mag. Gregor SLUGA

namestnik generalnega direktorja

p. p. št. 0210-9/2019-6 z dne 1. 4. 2021